钦定古今图书集成/明伦汇编/氏族典/第363卷 > 《廖用贤尚友录》 > 任旭
## 钦定古今图书集成/明伦汇编/氏族典/第363卷 > 《廖用贤尚友录》 > 任旭

按《晋书任旭传》：“旭字次龙，临海章安人也。父访，吴南
海太守。旭幼勤于学，及长，立操清修，不染流俗。郡将
蒋秀请为功曹，秀居官贪秽，旭苦谏不纳，谢去。寻察
孝廉，除郎中，州郡仍举为郡中正，固辞归家。永康初，
惠帝博求清节儁异之士，太守仇馥荐旭，旭辞疾不
行。元帝初镇江东，闻其名，召为参军，旭固辞以疾。后”
帝进位镇东大将军，复召之。及为左丞相，辟为祭酒，
并不就。明帝即位，又征拜给事中，旭称疾笃不到。咸
和二年卒。子琚，位至大宗正，终于家。